**BUTRIMONIŲ PAGRINDINĖS MOKYKLOS**

**REORGANIZAVIMO SĄLYGŲ APRAŠAS**

**I SKYRIUS**

 **BENDROSIOS NUOSTATOS**

1. Butrimonių pagrindinės mokyklos reorganizavimo sąlygų aprašas (toliau – Reorganizavimo sąlygų aprašas) nustato Butrimonių pagrindinės mokyklos reorganizavimo jungimo būdu prijungiant ją prie Šalčininkų Lietuvos tūkstantmečio gimnazijos reorganizavimo tvarką.

2. Reorganizavimo sąlygų aprašas parengtas vadovaujantis Lietuvos Respublikos civilinio kodekso 2.97 straipsnio 3 dalimi, 2.99 straipsnio 1 ir 2 dalimis bei 2.101 straipsniu, Lietuvos Respublikos biudžetinių įstaigų įstatymo 14 straipsniu, Lietuvos Respublikos švietimo įstatymu ir Lietuvos Respublikos Vyriausybės 2020 m. balandžio 22 d. nutarimu Nr. 420 „Dėl sutikimo reorganizuoti Butrimonių pagrindinę mokyklą“.

**II SKYRIUS**

**REORGANIZUOJAMOS BIUDŽETINĖS ĮSTAIGOS IR REORGANIZAVIME DALYVAUJANČIOS BIUDŽETINĖS ĮSTAIGOS DUOMENYS**

3. Reorganizuojamos biudžetinės įstaigos – Butrimonių pagrindinės mokyklos duomenys:

3.1. teisinė forma – biudžetinė įstaiga;

3.2. buveinė – Šalčininkų r. sav., Butrimonių sen., Butrimonių k., Mokyklos g. 3;

3.3. juridinio asmens kodas - 195002618;

3.4. registras, kuriame kaupiami ir saugomi duomenys apie Butrimonių pagrindinę mokyklą – Juridinių asmenų registras.

4. Reorganizavime dalyvaujančios biudžetinės įstaigos – Šalčininkų Lietuvos tūkstantmečio gimnazijos duomenys:

4.1. teisinė forma – biudžetinė įstaiga;

4.2. buveinė – Šalčininkai, Šv. Jono Pauliaus II g. 3;

4.3. juridinio asmens kodas - 111961115;

4.4. registras, kuriame kaupiami ir saugomi duomenys apie Šalčininkų Lietuvos tūkstantmečio gimnaziją – Juridinių asmenų registras.

**III SKYRIUS**

**REORGANIZAVIMO BŪDAS, PASIBAIGIANTI BIUDŽETINĖ ĮSTAIGA, PO REORGANIZAVIMO VEIKSIANTI BIUDŽETINĖ ĮSTAIGA**

5. Reorganizavimo būdas – biudžetinė įstaiga Butrimonių pagrindinė mokykla reorganizuojama jungimo būdu, prijungiant ją prie biudžetinės įstaigos Šalčininkų Lietuvos tūkstantmečio gimnazijos, kuriai pereina visos reorganizuojamos įstaigos teisės ir pareigos.

6. Po reorganizavimo pasibaigianti biudžetinė įstaiga – Butrimonių pagrindinė mokykla.

7. Po reorganizavimo veiksianti biudžetinė įstaiga – Šalčininkų Lietuvos tūkstantmečio gimnazija.

**IV SKYRIUS**

**MOMENTAS, NUO KURIO PASIBAIGIANČIOS BIUDŽETINĖS ĮSTAIGOS TEISĖS IR PAREIGOS PEREINA PO REORGANIZAVIMO VEIKSIANČIAI BIUDŽETINEI ĮSTAIGAI**

8. Po reorganizavimo pasibaigiančios biudžetinės įstaigos Butrimonių pagrindinės mokyklos teisės ir pareigos 2020 m. rugsėjo 1 d. perduodamos po reorganizavimo veiksiančiai biudžetinei įstaigai Šalčininkų Lietuvos tūkstantmečio gimnazijai.

9. Iki 2020 m. rugpjūčio 31 d. po reorganizavimo pasibaigsianti biudžetinė įstaiga Butrimonių pagrindinė mokykla turi būti išregistruota iš Juridinių asmenų registro. Iki 2020 m. rugpjūčio 31 d. po reorganizavimo veiksiančios biudžetinės įstaigos Šalčininkų Lietuvos tūkstantmečio gimnazijos pakeisti nuostatai turi būti įregistruoti Juridinių asmenų registre.

10. Reorganizuojamos biudžetinės įstaigos Butrimonių pagrindinės mokyklos vadovas sudaro savo biudžetinės įstaigos ilgalaikio ir trumpalaikio turto sąrašus, bylų apskaitos dokumentus (bylų apyrašus, sąrašus ir kt.) ir iki 2020 m. rugpjūčio 31 d. perduoda po reorganizavimo veiksiančiai biudžetinei įstaigai Šalčininkų Lietuvos tūkstantmečio gimnazijai pasirašant priėmimo-perdavimo aktą.

11. Reorganizuojama biudžetinė įstaiga Butrimonių pagrindinė mokykla iki 2020 m. liepos 1 d. baigia komplektuoti dokumentų fondą, atlieka dokumentų vertės ekspertizę, sudaro bylų apskaitos dokumentus (bylų apyrašus, sąrašus ir kt.). Trumpai saugomus dokumentus, kurių saugojimo terminas pasibaigęs, sunaikina surašydami dokumentų naikinimo aktą. Reorganizuojama biudžetinė įstaiga Butrimonių pagrindinė mokykla ilgai saugomus dokumentus ir trumpai saugomus dokumentus, kurių saugojimo terminas nesibaigė, Lietuvos Respublikos dokumentų ir archyvų įstatymo nustatyta tvarka iki 2020 m. rugpjūčio 31 d. perduoda toliau saugoti po reorganizavimo veiksiančiai biudžetinei įstaigai Šalčininkų Lietuvos tūkstantmečio gimnazijai.

12. Reorganizavimo metu atliekama biudžetinės įstaigos Butrimonių pagrindinės mokyklos patikėjimo teise, panaudos ir (ar) kitais pagrindais valdomo trumpalaikio turto, ilgalaikio materialiojo turto, finansinio turto ir nematerialiojo turto inventorizacija pagal 2020 m. gegužės 1 d. būklę, sudaromi ilgalaikio nekilnojamojo, ilgalaikio, trumpalaikio, nematerialiojo ir kito turto sąrašai. Inventorizacija atliekama iki 2020 m. liepos 1 d. Už inventorizacijos atlikimą ir inventorizacijos apyrašų parengimą atsako biudžetinės įstaigos Butrimonių pagrindinės mokyklos vadovas.

13. Reorganizuojamos biudžetinės įstaigos Butrimonių pagrindinės mokyklos patikėjimo teise valdomas trumpalaikis turtas, ilgalaikis materialusis turtas, finansinis turtas ir nematerialusis turtas, prieš tai suderinus su Lietuvos Respublikos švietimo, mokslo ir sporto ministerija (nekilnojamojo turto perdavimas papildomai derinamas su valstybės įmone Turto banku), perduodamas perdavimo ir priėmimo aktais po reorganizavimo veiksiančiai biudžetinei įstaigai Šalčininkų Lietuvos tūkstantmečio gimnazijai ir (ar) kitam patikėtiniui.

14. Reorganizuojamos biudžetinės įstaigos Butrimonių pagrindinės mokyklos panaudos pagrindais valdomas trumpalaikis materialusis turtas, ilgalaikis materialusis turtas ir (ar) nematerialusis turtas, kuris bus reikalingas po reorganizavimo veiksiančios biudžetinės įstaigos Šalčininkų Lietuvos tūkstantmečio gimnazijos veiklai vykdyti, po reorganizavimo, jei panaudos davėjas sutinka, pereina po reorganizavimo veiksiančiai biudžetinei įstaigai Šalčininkų Lietuvos tūkstantmečio gimnazijai su panaudos davėjais pasirašant atitinkamus susitarimus dėl panaudos sutarčių pakeitimo. Nereikalingas turtas grąžinamas panaudos davėjui iki reorganizavimo pabaigos.

15. Reorganizuojamos biudžetinės įstaigos Butrimonių pagrindinės mokyklos kreditorių reikalavimai ir mokėtinos sumos pereina po reorganizavimo veiksiančiai biudžetinei įstaigai Šalčininkų Lietuvos tūkstantmečio gimnazijai.

16. Visas reorganizuojamos biudžetinės įstaigos Butrimonių pagrindinės mokyklos prievoles, teises ir pareigas (įskaitant, bet neapsiribojant: teises ir pareigas, kylančias iš mokymo sutarčių ir kitų sutarčių; prievoles mokėti atitinkamas įmokas, mokesčius, baudas, delspinigius mokesčių administratoriui, Valstybinio socialinio draudimo fondui ir kitoms valstybės institucijoms) perima po reorganizavimo veiksianti biudžetinė įstaiga Šalčininkų Lietuvos tūkstantmečio gimnazija.

17. Reorganizuojamos biudžetinės įstaigos Butrimonių pagrindinės mokyklos antspaudai Lietuvos Respublikos teisės aktų nustatyta tvarka sunaikinami po to, kai pasirašomi turto ir dokumentų perdavimo ir priėmimo aktai bei kiti dokumentai ir įstaiga yra išregistruojama iš Juridinių asmenų registro.

18. Reorganizuojamos Butrimonių pagrindinės mokyklos vadovas iki 2020 m. rugpjūčio 31 d. išregistruoja iš Juridinių asmenų registro po reorganizavimo pasibaigiančią Butrimonių pagrindinę mokyklą ir atlieka visus kitus su įstaigos išregistravimu susijusius veiksmus*.* Iki 2020 m. rugpjūčio  31 d. po reorganizavimo veiksiančios biudžetinės įstaigos Šalčininkų Lietuvos tūkstantmečio gimnazijos vadovas  Juridinių asmenų registre įregistruoja pakeistus Šalčininkų Lietuvos tūkstantmečio gimnazijos nuostatus ir atlieka kitus su nuostatų registravimu susijusius veiksmus.

**V SKYRIUS**

**PO REORGANIZAVIMO VEIKSIANČIOS BIUDŽETINĖS ĮSTAIGOS SAVININKO TEISES IR PAREIGAS ĮGYVENDINANTI INSTITUCIJA**

19. Vadovaujantis Lietuvos Respublikos Vyriausybės 2020 m. balandžio 22 d. 420 nutarimo Nr. „Dėl sutikimo reorganizuoti Butrimonių pagrindinę mokyklą“ 2.6 papunkčiu po reorganizavimo veiksiančios biudžetinės įstaigos – Šalčininkų Lietuvos tūkstantmečio gimnazijos savininko teises ir pareigas įgyvendinanti institucija – Lietuvos Respublikos švietimo, mokslo ir sporto ministerija.

**VI SKYRIUS**

**BAIGIAMOSIOS NUOSTATOS**

20. Apie Reorganizavimo sąlygų aprašo parengimą skelbiama reorganizuojamos biudžetinės įstaigos ir reorganizavime dalyvaujančios biudžetinės įstaigos interneto svetainėse (https://www.butrimoniupm.salcininkai.lm.lt, www.ltg.lt), vieną kartą ir raštu pranešama visiems reorganizuojamos biudžetinės įstaigos ir reorganizavime dalyvaujančios biudžetinės įstaigos kreditoriams.

21. Reorganizuojama įstaiga Butrimonių pagrindinė mokykla įpareigojama sudaryti tik tuos sandorius, kurie būtini įstaigos veiklai užtikrinti iki jos reorganizavimo pabaigos, o juos sudarant, informuoti kitas sandorių šalis apie įstaigos reorganizavimą.

22. Reorganizuojamos įstaigos Butrimonių pagrindinės mokyklos ir reorganizavime dalyvaujančios įstaigos Šalčininkų Lietuvos tūkstantmečio gimnazijos vadovai teisės aktų nustatyta tvarka ne vėliau kaip pirmą viešo paskelbimo apie Reorganizavimo sąlygų aprašo parengimą dieną pateikia jį Juridinių asmenų registrui.

23. Reorganizuojamos įstaigos Butrimonių pagrindinės mokyklos vadovas ir reorganizavime dalyvaujančios Šalčininkų Lietuvos tūkstantmečio gimnazijos vadovas apie sprendimą dėl Butrimonių pagrindinės mokyklos reorganizavimo raštu praneša kiekvienam mokiniui ir tėvams (globėjams, rūpintojams) ne vėliau kaip per vieną mėnesį nuo sprendimo priėmimo dienos. Po sprendimo dėl reorganizavimo priėmimo naujai priimti mokytis mokiniai, taip pat nedelsiant raštu turi būti informuojami apie sprendimą dėl reorganizavimo.

24. Reorganizuojamos Butrimonių pagrindinės mokyklos ir reorganizavime dalyvaujančios Šalčininkų Lietuvos tūkstantmečio gimnazijos vadovai apie reorganizavimą informuoja darbuotojus teisės aktų nustatyta tvarka. Perteklinių darbo funkcijų atveju darbuotojai atrenkami pagal Darbo kodekso 57 straipsnio 3 ir 4 dalyje nustatytus kriterijus.

 25. Reorganizavimo metu užtikrinamas reorganizuojamos įstaigos veiklos tęstinumas, uždavinių, funkcijų ir įsipareigojimų vykdymas, darbuotojų socialinė apsauga.

26. Po reorganizavimo veiksiančios biudžetinės įstaigos Šalčininkų Lietuvos tūkstantmečio gimnazijos struktūra nurodyta 1 priede.

27. Po reorganizavimo veiksiančios biudžetinės įstaigos Šalčininkų Lietuvos tūkstantmečio gimnazijos pareigybių sąrašas nurodytas 2 priede.

SUDERINTA SUDERINTA

Butrimonių pagrindinės mokyklos Šalčininkų Lietuvos tūkstantmečio

 direktorė gimnazijos direktorius

Vilija Žutautienė Vidmantas Žilius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (parašas)

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 (data) (data)

**ŠALČININKŲ LIETUVOS TŪKSTANTMEČIO GIMNAZIJOS STRUKTŪRA**

**NUO 2020 M. RUGSĖJO 1 D.**

Butrimonių pagrindinės mokyklos reorganizavimo sąlygų aprašo

1 priedas

VALDYMO LYGMENYS

Savivaldos

Nuolatinio valdymo

Periodinio valdymo

Gimnazijos taryba

Klasių tėvų komitetas

Mokinių taryba

Pavaduotojas ugdymui

Pavaduotojas ugdymui

Pavaduotojas administracijai ir ūkiui

Baseino vadovas

Vyriausiasis buhalteris

Socialinis pedagogas, psichologas, logopedas, mokytojo padėjėjas, specialusis pedagogas

5-8, I-IV gimnazijos klasių mokytojas, informatikas - inžinierius

Bibliotekos vedėjas

Bibliotekininkas

Sargas, budėtojas, kiemsargis, pastatų ir statinių priežiūros darbininkas, valytojas, vairuotojas, meistras atsakingas už elektros ūkį, meistras atsakingas už dujų ūkį, laborantas

Raštinės vedėjas

Valgyklos vedėjas

Virėjas

Baseino inžinierius,

instruktorius- gelbėtojas, baseino technikas, slaugytojas

Kasininkas, baseino kasininkas, buhalteris

Direktorius

Metodinė taryba

Žymėjimas:

Pavaldumas

Patariamoji institucija

Mokytojų ir pagalbos mokiniui specialistų atestacijos komisija

Vaiko gerovės komisija

Butrimonių ugdymo skyriaus: mokytojas, ikimokyklinio ugdymo auklėtojas, priešmokyklinio ugdymo pedagogas, socialinis pedagogas, bibliotekininkas, auklėtojo padėjėjas

Ikimokyklinio ugdymo auklėtojas, auklėtojo padėjėjas, meninio ugdymo pedagogas, priešmokyklinio ugdymo pedagogas, pradinių klasių mokytojas

Neformaliojo ugdymo organizatorius

Neformaliojo švietimo mokytojas

Butrimonių ugdymo skyriaus vedėjas

Butrimonių ugdymo skyriaus: virėjas, valytojas, pastatų ir statinių priežiūros darbininkas, kiemsargis, vairuotojas

Sekretorius

Butrimonių pagrindinės mokyklos

 reorganizavimo sąlygų aprašo

 2 priedas

**ŠALČININKŲ LIETUVOS TŪKSTANTMEČIO GIMNAZIJOS**

**PAREIGYBIŲ SĄRAŠAS NUO 2020 M. RUGSĖJO 1 D.**

|  |  |  |
| --- | --- | --- |
| **Eil. Nr.** | **Pareigybių pavadinimas** | **Etatinių vienetų skaičius** |
| **1.** | **Vadovai** |  |
|  | Direktorius | 1 |
| **2.** | **Vadovų pavaduotojai** |  |
|  | Direktoriaus pavaduotoja ugdymui | 2 |
|  | Direktoriaus pavaduotojas administracijai ir ūkiui | 1 |
| **3.** | **Struktūrinių padalinių vadovai ir jų pavaduotojai** |  |
|  | Skyriaus vedėjas | 1 |
|  | Vyriausioji buhalterė | 1 |
|  | Baseino vadovas | 1 |
|  | Neformaliojo ugdymo organizatorius | 1 |
|  | Bibliotekos vedėjas | 1 |
|  | Valgyklos vedėjas | 1 |
|  | Raštinės vedėjas | 1 |
| **4.** | **Specialistai pedagogai** |  |
|  | Priešmokyklinio ugdymo pedagogas | 2,50 |
|  | Ikimokyklinio ugdymo auklėtojas | 3,25 |
|  | Psichologas | 1 |
|  | Socialinis pedagogas | 1,5 |
|  | Logopedas | 1,5 |
|  | Specialusis pedagogas | 1 |
|  | Meninio ugdymo pedagogas | 0,25 |
|  | Mokytojas, dirbantis pagal bendrojo ugdymo programą | 54,03 |
| **5.** | **Specialistai** |  |
|  | Buhalterė | 1 |
|  | Bibliotekininkė | 1,25 |
|  | Informatikas-inžinierius | 1 |
|  | Baseino inžinierius | 1 |
|  | Baseino technikas | 0,25 |
|  | Meistras atsakingas už dujų ūkį | 0,5 |
|  | Meistras atsakingas už elektros ūkį | 1 |
|  | Slaugytojas | 0,5 |
| **6.** | **Kvalifikuoti darbuotojai** |  |
|  | Sekretorius | 0,5 |
|  | Instruktorius-gelbėtojas | 1 |
|  | Kasininkas | 0,5 |
|  | Kasininkas baseino | 0,5 |
|  | Vairuotojas | 3,75 |
|  | Virėjas | 5,75 |
|  | Mokytojo padėjėjas | 2 |
|  | Laborantas | 1 |
| **7.** | **Darbuotojai (darbininkai)** |  |
|  | Auklėtojos padėjėjas | 3 |
|  | Sargas | 3 |
|  | Budėtojas | 1 |
|  | Kiemsargis | 2,5 |
|  | Valytojas | 21 |
|  | Pastatų ir statinių priežiūros darbininkas | 4,25 |
|  | **Iš viso** | **132,28** |